钦定古今图书集成/理学汇编/学行典/第220卷 > 管朝用
## 钦定古今图书集成/理学汇编/学行典/第220卷 > 管朝用

按《祁阳县志》：“管朝用，幼习儒业，即喜读《孝经》。父早世，
遗母嫠居，事奉惟谨。母善病，辄经年，朝用侍汤药，非
手调不供，非口尝不进，历寒暑无倦容。嗣以母故，往
礼参岳，携一凳半尺高行，且以头磕凳。归之日，凳足
磨灭欲尽。母性惧雷，春夏朝用辄裹足不出。母没，卜
宅于柏园，取其左近也。恒置雨具于卧侧，虽深夜风”
雨，闻雷必惊走墓上，以身伏之，即极寒不为止。后年
渐老，而思弥永，凿石状若葫芦，延道士设醮，置石墓
顶。迄今墓木已拱，而石如新。